Diari Oficial de la Generalitat Valenciana


Sumari del DOGV 4194, del 20-02-2002 (2002/1160)

Notificació al senyor Álvaro Casinos Martínez. Recurs número R-93/2001.
-----------------------------------------------------------------------

### Dades del document

Número de DOGV
:   4194

Data del DOGV
:   20-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1160


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Álvaro Casinos Martínez. Recurs número R-93/2001. [2002/Q1160]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica al senyor Álvaro Casinos Martínez, carrer de Nicasio Benlloch, 18, escala 1, 35a (46850 València), la resolució del recurs d'alçada amb el número de referència interna R-93/2001.
  
Resolució
  
Examinat el recurs d'alçada formulat pel senyor Álvaro Casinos Martínez contra la resolució del Servei Territorial de València en l'expedient, per sol·licitud de visat i d'ajudes econòmiques directes per a l'adquisició d'un habitatge ja construït número 46/1T/2084/2000/250.
  
Antecedents de fet
  
1. El senyor Álvaro Casinos Martínez, adquirent d'un habitatge de protecció oficial en segona o posterior transmissió, mitjançant escriptura de compravenda de data 30 d'octubre de 2000, va presentar en el Servei Territorial d'Arquitectura i Habitatge de València, la sol·licitud de visat i d'ajudes econòmiques directes el dia 27 de novembre del dit any.
  
2. Examinada la documentació aportada i finalitzada la instrucció de l'expedient mitjançant escrit remés per carta certificada amb justificant de recepció de data 4 de gener de 2001, el Servei Territorial d'Arquitectura i Habitatge de València, va informar a l'interessat dels motius que servirien de base a la proposta de resolució desestimatòria de la seua sol·licitud i amb caràcter previ a redactar aquesta, en virtut del que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, li va concedir tràmit d'audiència de l'expedient, a fi que poguera aportar en el termini de 15 dies naturals, les al·legacions i/o documents que estimara pertinent en defensa dels seus interessos.
  
En data 12 de gener de 2001, l'interessat va presentar escrit d'al·legacions, acompanyat de la documentació que va estimar pertinent en la seua defensa.
  
3. Vist l'expedient, no considerant desvirtuats els fets posats de manifest en el tràmit d'audiència, en data 24 de gener de 2001, el cap del servei territorial va dictar resolució (VYC 217) i va denegar el visat i la subsidiació sol·licitada, per incompliment del que disposa l'article 24 en relació amb l'article 16.1.a del Reial Decret 1.186/1998, de 12 de juny, i articles 5.3 i 12.1 del Decret 173/1996, de 20 d'octubre, en quedar acreditat que el preu de la compravenda per un import de 9.300.000, superava el màxim legal de venda de l'habitatge: 8.665.538 pessetes.
  
4. Contra l'esmentada resolució, el senyor Álvaro Casinos Martínez va interposar recurs d'alçada dins del termini i en la forma escaient, amb els documents i les al·legacions que consten en aquest i als quals ens vam remetre en benefici de la brevetat.
  
Fonaments de dret
  
1. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), com pel que estableix el Decret 110/2000, de 18 de juliol, del Govern Valencià (DOGV número 3.798, de 21 de juliol).
  
2. El que disposen els articles 107, 110, 114 i 115 de la LRJAP i PAC, quant a l'admissió i tramitació del recurs d'alçada.
  
3. Segons el que estableix l'article 24.1, paràgraf tercer, del Reial Decret 1.186/1998, «Quan els habitatges tinguen garatges, tallers per a artesans, annexos per a llauradors, així com trasters, estiguen o no vinculats als habitatges, el preu màxim de venda per metre quadrat útil d'aquests, no podrà excedir del 60% del preu màxim de venda per metre quadrat de superfície útil d'aquells».
  
4. De conformitat amb el que disposa l'article 12.1 del Decret 173/1998, en el seu paràgraf segon diu: «El preu màxim de venda o adjudicació serà el resultat de multiplicar el mòdul de venda per la superfície útil de l'habitatge, i el 60% d'aquest per la superfície útil computable en cas de garatge i annexos, d'acord amb les condicions i limitacions establides pel Reial Decret 1.186/1998».
  
Així mateix l'article 5 del mencionat Decret 173/1998, de 20 d'octubre, del Govern Valencià, exigeix que: «A efectes, tant de l'adquisició protegida d'altres habitatges ja construïts com del reconeixement del finançament qualificat, el preu de venda d'aquests habitatges, no podrà excedir del que li corresponga en funció de la zona, de conformitat amb l'article 12 d'aquest decret, que es multiplica per la seua superfície útil, amb el límit de 90 metres quadrats, i amb les excepcions previstes per al cas de famílies de sis o més membres regulat en l'article 16 d'aquest decret».
  
5. En el cas que ens ocupa examinada la documentació que hi ha en l'expedient es comprova:
  
5.1 Que en la instrucció de l'expedient s'ha seguit el procediment administratiu, i en especial, el tràmit d'audiència a l'interessat.
  
5.2 Que en l'escriptura pública de compravenda figura expressament que l'habitatge adquirit és un habitatge de protecció oficial amb una superfície útil de 76 metres i 50 decímetres quadrats.
  
5.3 Que en l'informe de taxació de la Sociedad Integral de Valoraciones Automatizadas, SA, aportat pel recurrent en data 12 de gener de 2001, es fa constar entre altres el següent:
  
Superfícies: Edificació
  
(m²)
  
Escripturada: 76,50
  
Real: 94
  
Justificació: mesura i comprovació la superfície escriptura és útil.
  
5.4 Que just amb el recurs d'alçada el senyor Álvaro Casinos Martínez ha presentat, com a document número 1, còpia simple d'una escriptura de compravenda, datada en 1 de març de 2001 (complementària de l'escriptura pública de compravenda de l'habitatge objecte de la sol·licitud d'ajudes, situat a València, carrer del Doctor Nicasio Benlloch, número 18, escala 1, pis 9, porta 35, de data 30 d'octubre de 2000), en la qual literalment es diu: «II. Atés que en la descripció de l'habitatge, només s'indica la superfície útil, és a dir, setanta-sis metres i cinquanta decímetres quadrats, la compareixent em fa entrega d'escrit de la Gerència Territorial del Cadastre, expedit per... en el qual apareix com a superfície construïda la de noranta-un metres quadrats...». És a dir, que en la dita escriptura, en data 1 de març de 2001, es torna a reiterar que la superfície útil de l'habitatge de referència és de 76,50 metres quadrats, i és irrellevant als efectes que ens ocupen la superfície construïda del dit habitatge.
  
5.5 Que el preu de la compravenda supera el màxim legal de venda, en efecte:
  
- Preu màxim = 98.500 x 76,50 = 8.665.538 pessetes.
  
- Preu d'adquisició = 9.300.000 pessetes.
  
5.6 Que el certificat de superfícies útils i construïdes, aportat pel recurrent junt amb el recurs, és de data 1 de març de 2001, és a dir una vegada coneguda la resolució denegatòria i la causa d'aquesta i en aquest no figura el criteri de mesurament que s'ha emprat per a efectuar el nou còmput de la superfície útil qüestionada, per la qual cosa no pot tindre's en compte als efectes que ens ocupen.
  
Per allò que s'ha exposat, i en no haver aportat el recurrent, cap prova suficient i adequada que desvirtue les raons de fet i els fonaments de dret de la resolució impugnada, procedeix confirmar aquesta.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada interposat pel senyor Álvaro Casinos Martínez, contra la Resolució del Servei Territorial d'Arquitectura i Habitatge de València, de data 24 de gener de 2001, que queda confirmada.
  
Contra aquesta resolució que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime convenient.
  
València, 1 d'octubre de 2001.- El director general d'Arquitectura i Habitatge: José M.ª García Zarco.
  
Conselleria d'Obres Públiques,
  
Urbanisme i Transports